Daškoniai

Daškoniai – kaimas Kėdainių rajono savivaldybėje, 2 km į šiaurės vakarus nuo Sirutiškio, dešiniajame Kruosto krante. Beveik 2 km į pietus nuo kaimo yra Daškonių kapinės (naudojamos kėdainiečių laidojimui). Pro Daškonius eina vietinės reikšmės kelias iš Sirutiškio į Močėnus.


 Etimologija 
Pavadinimas kildintinas iš apylinkėse minimų asmenvardžių – Daškys, Daškus, Daška, Daškevičius (plg. 1681 m. Močėnuose minimi Mathæs Daszkiewicz ir Daniel Daszkiewicz).Rytas Tamašauskas. „Daškoniai Kalba Istorija“, dotnuviai.lt.

 Istorija 
Daškonių bajorkaimis minimas nuo 1748 m. Priklausė Dotnuvos parapijai. 1775 m. čia gyveno Macenavičius, Kantautas Jatautas, Piepolis, Paleckis, Roževičius, Kozubskis, vieną ūkį nuomavosi Markevičius.

Daškoniai XX a. buvo okolica. Čia žemes valdė Kantautai, Liaudanskai, Macenavičiai, Raževičiai, Eidrigevičiai. Pateko į Dotnuvos valsčių. 1931 m. minima Daškonių pradinė mokykla. Nuo 1933 m. Daškoniai pradėti skirstyti į vienkiemius. 1948–1954 m. „Tarybinės Armijos“ kolūkio centras, vėliau kaimo žemės priklausė M. Melninkaitės (Dotnuva), „Žiburio“ (Kalnaberžė) kolūkiams ir Sirutiškio tarybiniam ūkiui.

|}

 Gyventojai 

 Šaltiniai 

Kategorija:Kėdainių rajono savivaldybės gyvenvietės